ลิ้นเป็นแผลแล้วออรัลให้แฟนสดค่ะทีนี้แผลจะเป็นอาทิตย์แล้วเริ่มดีขึ้นแต่มีตุ่มใสๆขึ้นคือร้อนในปกติมั้ยคะหรือติดโรค
สวัสดีค่ะ การมีแผลในช่องปากหลังจากนั้นเปลี่ยนเป็นตุ่มใสๆอาจจะเป็นแผลร้อนในในช่องปาก แผลจากการติดเชื้อไวรัสหรือ แบคทีเรีย แผลจากการไปเสียดสีหรือกัดโดน หรือถ้าเป็นแผลเรื้อรัง อาจต้องนึกถึงกลุ่มเนื้องอกหรือมะเร็งในช่องปากด้วยส่วนการติดโรคติดต่อทางเพศสัมพันธ์มานั้น มักจะเป็นกลุ่มหนองใน ทำให้มีคออักเสบ คอเป็นหนองได้ ส่วนที่จะทำให้มีแผลในปากโดยตรงได้มีน้อย การติดเชื้อ hiv ในระยะแรกไม่มีอาการแสดงชัดเจน อาจมีไข้ต่ำๆ ปวดเมื่อยตามตัว ต่อมน้ำเหลืองโตทั่วๆ แต่ไม่ได้มีอาการแผลในปากชัดเจนเบื้องต้น รักษาความสะอาดในช่องปากให้ดี รับประทานอาหารอ่อนๆที่ไม่ทำให้เสียดสีมากขึ้น สังเกตอาการ ถ้าแผลดังกล่าวลุกลามมากขึ้น เจ็บเยอะ มีหนองไหล ควรไปพบแพทย์